Fl-10 ta' Novembru 2015, il-Kunsill approva l-adozzjoni tal-ewwel pakkett ta' regoli dwar it- testijiet tal-emissjonijiet reali waqt is-sewqan ("RDE") biex jitkejlu l-emissjonijiet ta' sustanzi niġġiesa mill-vetturi ħfief. Testijiet ġodda L-analiżi wriet li l-vetturi ffabbrikati skont l-istandards eżistenti tal-UE joħolqu emissjonijiet sostanzjalment ogħla fit-triq milli fit-testijiet tal-laboratorju li qed jintużaw bħalissa biex jiġu approvati mudelli ġodda. Għalhekk, hemm bżonn ta' proċeduri ġodda biex jitkejlu l-emissjonijiet. Dan l- jintroduċi l-kunċett ta' proċeduri RDE b' sistema portabbli li tkejjel l-emissjonijiet li titqabbad mal-vetturi ttestjati. Huwa ser japplika mill-1 ta' Jannar 2016. F'dan l-istadju tal-bidu s-sistema ser tintuża għal skopijiet ta' monitoraġġ . Għalhekk, għad mhux ser ikollha implikazzjonijiet fuq l-approvazzjoni ta' mudelli ġodda. Kronoloġija u l-passi li jmiss F'Mejju 2015, l-ewwel pakkett biex jiġu stabbiliti testijiet RDE ħadu vot pożittiv mill- kumitat regolatorju korrispondenti (il-Kumitat Tekniku għall-Vetturi bil-Mutur, TCMV), korp tal-Kummissjoni li fih huma rappreżentati l-istati membri kollha. Peress li dan l-att legali huwa regolament tal-Kummissjoni soġġett għall-proċedura regolatorja bi skrutinju, it-test imbagħad ġie ppreżentat lill-Kunsill u l-Parlament. Il-Kunsill iddeċieda li ma jopponix l-adozzjoni tiegħu, fil-laqgħa tiegħu tal-10 ta' Novembru 2015, bħala punt mingħajr diskussjoni. Wara din id- deċiżjoni tal-Kunsill , il-Kummissjoni tista' tadotta r-regolament, sakemm ma joġġezzjonax il-Parlament Ewropew. It-tieni pakkett It-tieni pakkett dwar it-testijiet RDE jistabbilixxi l- limiti applikabbli li m'għandhomx jinqabżu tal-emissjonijiet dati għall-applikazzjoni tagħhom għal mudelli ġodda u għal vetturi ġodda. Dan kiseb l-appoġġ mill-maġġoranza tal-istati membri fil-kumitat regolatorju (TCMV) fit-28 ta' Ottubru 2015. Bl-istess proċedura, il-Kummissjoni issa ser tippreżenta t-tieni pakkett lill-Kunsill u lill-Parlament għal skrutinju. Abbozz ta' regolament tal-Kummissjoni dwar testijiet tal-emissjonijiet tas-sewqan reali (l-ewwel pakkett) Ara l-paġna tal-laqgħa